《合欢诗五首 其三》
魏晋·杨方

独坐空室中，愁有数千端。悲响答愁叹，哀涕应苦言。

彷徨四顾望，白日入西山。不睹佳人来，但见飞鸟还。

飞鸟亦何乐，夕宿自作群。

作者简介：东晋会稽人，字公回。初为小吏。为诸葛恢所识，荐郡功曹主簿。王导辟为掾，迁司徒参军事。求补远郡，欲闲居著述，补高梁太守。以年老，弃郡归。卒于家。有《五经钩沈》、《吴越春秋》等。